HL ควง “ฟินันเซีย” โชว์ความพร้อม ขาย “ไอพีโอ” 72 ล้านหุ้น ลุยเทรด mai ธ.ค.นี้
HL ร่วมกับ “บล.ฟินันเซีย ไซรัส” นำเสนอจุดแข็งธุรกิจร้านขายยาแบบครบวงจร โชว์ความพร้อมขายไอพีโอ 72 ล้านหุ้น ก่อนเข้าเทรด mai ภายในเดือน ธ.ค.64
HL จับมือ “ฟินันเซีย” แถลงความพร้อมขาย "ไอพีโอ" จำนวน 72 ล้านหุ้น ก่อนลุยเทรด mai ธ.ค.นี้
3 พ.ย. 2564

ภก.ธัชพล ชลวัฒนสกุล ประธานเจ้าหน้าที่บริหารและ ภก.ศุภกร พันธุกานนท์ ประธานเจ้าหน้าที่ฝ่ายปฏิบัติการ บริษัท เฮลท์ลีด จำกัด (มหาชน) หรือ HL และนายสมภพ กีระสุนทรพงษ์ กรรมการผู้อำนวยการ บริษัทหลักทรัพย์ ฟินันเซีย ไซรัส จำกัด (มหาชน) ในฐานะที่ปรึกษาทางการเงินได้ร่วมกันนำเสนอข้อมูลบริษัทฯ และจุดแข็งของการดำเนินธุรกิจร้านขายยาแบบครบวงจรที่มีศักยภาพในการเติบโต พร้อมที่จะเข้าจดทะเบียนในตลาดหลักทรัพย์ เอ็ม เอ ไอ (mai) เป็นรายแรกของตลาดหุ้นไทย
โดยมีแผนจะเสนอขายหุ้นสามัญให้กับประชาชนในครั้งแรก (IPO) จำนวน 72 ล้านหุ้น ภายในไตรมาส 4/2564 ซึ่งได้รับความสนใจอย่างคึกคัก
 
 
 